Man val na sy dood in SandtonArgieffoto: Netcare 911 ŉ 41-jarige man is Donderdagmiddag op ŉ bouperseel in Sandton in Johannesburg dood. Nick Dollman, woordvoerder van Netcare 911, het gesê die man, ŉ konstruksiewerker, het teen 13:30 by ŉ bouperseel in Graystonweg van ŉ hoogte, “verskeie verdiepings” ver, geval. “Die man het noodlottige beserings opgedoen en is op die toneel dood verklaar,” het Dollman gesê. Die omstandighede rakende die voorval word ondersoek.